Quercus

Quercus yw genas a 600 ehen gwydh, yn teylu Fagaceae, ow triga yn tylleryow oer a hanter-kylgh gogledh an Norvys. 

Kathik yw aga bleujyow ha Mes yw aga froeth. Prenn an Quercus yw kales; y tevnydhyr rag gwruthyl mebyl, leuryow, balyers h.e.

Hanow an Dherwydhyon yw devedhys martesen a'n gwydh ma. I a omdhiskwa yn mythologieth keltek ha henhwedhlow arnowydh, rag ensampel yn Neo-Paganieth ha lyver Robert Graves. Krevder ha perthyans a arwoedhyons i. Ehenow a Quercus yw an gwydh kenedhlek a'n Wlaskor Unys, an Statys Unys, hag Almayn.

 Klassans 

Rag rol leun, gwelewgh omma

An genas yw yn diw isgenas:

 Isgenas Quercus  
Yma pymp tregh yn isgenas Quercus:

Tregh Quercus: neb ehen yn tregh Quercus yw:
Quercus ilex — Glastan — Europa Dehow, Afrika north-west.
Quercus petraea - Derow - Europa, Anatoli.
Quercus robur - Dar - Europa, Asi west.

Tregh Mesobalanus: neb ehen yn tregh Mesobalanus yw:
Quercus frainetto — Derow Hungari po Derow Itali — Europa soth-est.
Quercus macranthera — Derow Persi — Asi west.
Quercus pontica — Derow Armeni — Asi west.
Quercus pyrenaica — Derow Pyreniow — Europa soth-west.

Tregh Cerris: neb ehen yn tregh Cerris yw:
Quercus cerris — Glastan Turki — Europa dehow, Asi soth-west.
Quercus suber — Glastan rusk-spong — Europa soth-west, Afrika north-west.

Tregh Protobalanus: neb ehen yn tregh Protobalanus yw:
Quercus chrysolepis — Canyon Live Oak — Amerika Gledh soth-west.
Quercus tomentella — Glastan Enys — Enysow mor Kaliforni.

Tregh Lobatae: neb ehen yn tregh Lobatae yw:
Quercus coccinea — Derow Kogh — Amerika Gledh est.

 Isgenas Cyclobalanopsis 
Yma a-dro dhe 150 ehen yn isgenas Cyclobalanopsis. Neb ehen yw:
Quercus acuta - Nihon, Korea.
Quercus glauca - Afghanistan dhe Nihon ha Vietnam.
Quercus lamellosa — Himalayas.
Quercus myrsinifolia — China, Nihon, Korea, Laos, Pow Tay, Vietnam.
Quercus salicina — Nihon, Korea Dhyhow.
Quercus stenophylloides — Taiwan.

Klass:Quercus
Klass:Fagaceae